laion/Wikipedia-Exotic huggingface dataset:
অনিতা মুই

অনিতা মুই ইম-ফং (চীনা: 梅艷芳; জিউটপিং: Mui4 Jim6 Fong1; ১০ অক্টোবর ১৯৬৩ – ৩০ ডিসেম্বর ২০০৩) ছিলেন হংকংয়ের একজন গায়িকা এবং অভিনেত্রী। তিনি কেন্টিপপের চিত্র সঙ্গীতে অনেক বড়ো অবদান রেখেছেন এবং বেশ কয়েকটি পুরস্কার এবং সম্মাননা গ্রহণ করেছেন। তিনি তার পুরো ক্যারিয়ার যাবত তার ভক্তদের জন্য একজন আদর্শ ছিলেন। তাকে সাধারণত কেন্টিপপের ডিভা হিসেবে গণ্য করা হতো। অনিতা মুই একবার ইংল্যান্ডের লন্ডনের হ্যামারস্মিথে একটি কনসার্টের আয়োজন করেছিলেন যেটির সকল টিকেট বিক্রিত হয়ে যায়, সেখানে তাকে "এশিয়ার ম্যাডোনা" (東方麥當娜) বলে অভিহিত করা হয়েছিল, যেটি তাকে পরবর্তীকালে আন্তর্জাতিকভাবে সফল হতে প্রচুর সাহায্য করেছিল। এই উপাধিটি তিনি পুরো সঙ্গীত ক্যারিয়ার যাবত বহন করেছিলেন। এই উপাধিটি পূর্ব এবং পশ্চিম মিডিয়া উভয়েই তাকে বিশেষিত করতে ব্যবহার করত। ১৯৮০-এর দশকে, অনিতা মুইয়ের বন্য নাচ এবং স্টেজ অনুষ্ঠানে নারীত্বের মাধ্যমে সঙ্গীতের গ্যাংতাই ধরনটি বৈপ্লবিকতা লাভ করেছিল। তিনি তার ভয়ানক পোশাকের জন্য বিখ্যাত ছিলেন। অন্যদিকে তার গানে উচ্চ-ক্ষমতা পরিবেশনে কন্ত্রাল্টো কণ্ঠের সমাহার দেখা গিয়েছিল, যেটি নারী কণ্ঠ শিল্পীদের মধ্যে একটি খুবই বিরল প্রতিভা। তার ভক্ত শুধু হংকং এই সীমাবদ্ধ ছিল না, তার ভক্তের পরিধি এশিয়ার বিভিন্ন দেশেও পরিলক্ষিত হয়েছিল। সেসকল দেশের মধ্যে তাইওয়ান, চীন, সিঙ্গাপুর, মালয়েশিয়া উল্লেখযোগ্য ছিল। তিনি প্রায়শই এই দেশগুলোর কনসার্টে উপস্থিত হতেন, যেখানে তিনি তার ভক্তদের দ্বারা সম্মানিত হতেন। হংকংয়ের বিনোদন শিল্প, যেখানে শিল্পীরা মাঝে মাঝেই খুব জনপ্রিয় হয়ে উঠেন আবার হঠাৎ করে জনপ্রিয়তা হারিয়ে ফেলেন, সেখানে অনিতা মুই বিনোদন শিল্পে টানা প্রায় ২১ বছর রাজত্ব (১৯৮২ – ২০০৩) করেছিলেন। ২০০৩ সালে জরায়ুমুখ ক্যান্সারে আক্রান্ত হওয়ার কারণে তিনি তার ক্যারিয়ারে বিরতি দেন। অতঃপর একই বছরের ডিসেম্বর মাসের ৩০ তারিখে তিনি শেষ নিশ্বাস ত্যাগ করেন। অনিতা মুই তার শৈশব থেকেই অনেক কষ্ট সহ্য করে বড়ো হয়েছেন। তিনি চার ভাইবোনের মধ্যে সবচেয়ে কনিষ্ঠ। তার বড়ো বোন অ্যান মুই একজন গায়িকা ছিলেন। একটি একক পরিবারে তিনি তার শৈশব অতিবাহিত করেছেন। নিম্নে জাপানি ভাষায় প্রকাশিত অনিতা মুইয়ের গানের তালিকা উল্লেখ করা হলো: এক্সপ্রেস দ্বারা প্রকাশিত সকল গান ইএমআই মিউজিক জাপান তথা ইএমআই জাপান এর অন্তর্ভুক্ত প্রেমের কল্পনা / প্রেমের ঋণ (জাপানি: 唇をうばう前に / いのち果てるまで; kuchibiru woubau mae ni / inochi hate rumade) — ইপি (এই গানটি ১৯৮৩ সালে প্রকাশিত হয়েছে) "প্রেমের কল্পনা" হচ্ছে ক্যান্টোনিজ গান "Gau cheut ngo dik sum" (交出我的心)-এর জাপানি সংস্করণ। অন্যদিকে "প্রেমের ঋণ" হচ্ছে ক্যান্টোনিজ গান "Sum chai" (心債)-এর জাপানি সংস্করণ। আমাকে বিয়ে করো (জাপানি: nantonaku shiawase; জাপানি: 日い花嫁 / なんとなく幸せ; nichii hanayome / nantonaku shiawase) — ইপি (এই গানটি ১৯৮৩ সালে প্রকাশিত হয়েছে) সঙ্গীত "Anita Mui's Mom loses court fight over $100m estate", thestandard.com.hk; accessed 4 July 2017. ওয়েব্যাক মেশিনে আর্কাইভকৃত ২২ মে ২০১১ তারিখে, The Standard; retrieved 14 June 2008. UK telegraph. "Obituary, telegraph.co.uk; retrieved 17 June 2008. People Daily. "The legend of Anita Mui: Shining star's lonely life", people.com.cn; retrieved 17 June 2008. "Anita Mui, 40: Singer called Chinese Madonna" ওয়েব্যাক মেশিনে আর্কাইভকৃত ৮ অক্টোবর ২০১২ তারিখে, Thestar.com; retrieved 19 June 2008. Baranovitch, Nimrod. China's New Voices. University of California press. আইএসবিএন ০-৫২০-২৩৪৫০-২. pg 164. উইকিমিডিয়া কমন্সে অনিতা মুই সংক্রান্ত মিডিয়া রয়েছে। ইন্টারনেট মুভি ডেটাবেজে অনিতা মুই (ইংরেজি)
আবদুস সালাম (ভাষা কর্মী)

আবদুস সালাম হলেন বাংলাদেশের একজন ভাষা কর্মী যিনি ২১ ফেব্রুয়ারিকে আন্তর্জাতিক মাতৃভাষা দিবস হিসাবে বিশ্বব্যাপী স্বীকৃতি আদায়ের জন্য নিরলসভাবে কাজ করেছেন। মাতৃভাষার প্রতি অনবদ্য ভালোবাসা প্রদর্শন ও নিরলসভাবে এর স্বীকৃতি আদায়ে কাজ করার অনন্য সাধারণ অবদানের জন্য ২০১৬ সালে তাকে “স্বাধীনতা পুরস্কার” প্রদান করা হয়। বাংলা ভাষার মর্যাদা সারা বিশ্বে ছড়িয়ে দেয়ার অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে তাকে “মাতৃভাষায় স্বাধীনতা পুরস্কার” প্রদান করা হয়। রফিকুল ইসলাম; আন্তর্জাতিক মাতৃভাষা দিবস; ভাষা ও স্বাধীনতা আন্দোলনে স্বাধীনতা পুরস্কার বিজয়ীদের তালিকা। "চলে গেলেন রফিকুল ইসলাম"। দৈনিক প্রথম আলো অনলাইন। ২২ নভেম্বর ২০১৩। সংগ্রহের তারিখ ০২ নভেম্বর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৫ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৭।
ব্রুনাই জাতীয় ক্রিকেট দল

ব্রুনাই জাতীয় ক্রিকেট দল আন্তর্জাতিক ক্রিকেটে ব্রুনাই কে প্রতিনিধিত্ব করত। তারা পূর্বে আইসিসি এর সদস্য হিসেবে অন্তর্ভুক্ত থাকলেও, বর্তমানে তাদের সদস্যপদ অপসারিত রয়েছে। ব্রুনাই দারুসসালাম ন্যাশনাল ক্রিকেট অ্যাসোসিয়েশন ছিল ব্রুনাই ক্রিকেট দলের নিয়ন্ত্রক সংস্থা। ব্রুনাই ক্রিকেট দল ১৯৯২ সালে আইসিসি এর অনুমোদিত সদস্যপদ লাভ করে। কিন্তু ২০১৪ সালে তাদের সদস্যপদ স্থগিত করা হয় এবং পরবর্তীতে ২০১৫ সালে তাদের সদস্যপদ অপসারণ করা হয়। সদস্যপদ অপসারণ করার পূর্ব পর্যন্ত ব্রুনাই ছিল এশিয়ান ক্রিকেট কাউন্সিলের অন্তর্ভুক্ত ক্ষুদ্রতম রাষ্ট্র। ব্রুনাই ১৯৮৩ সালে সর্বপ্রথম কোন খেলায় অংশগ্রহণ করে, যদিও তা কোন স্বীকৃত আন্তর্জাতিক খেলা ছিল না। এর পর ব্রুনাই ১৯৯৬ এসিসি ট্রফি এর পূর্ব পর্যন্ত কোন আন্তর্জাতিক খেলায় অংশগ্রহণ করে নি। কারণ তখনও তারা এশিয়ান ক্রিকেট কাউন্সিল এর সদস্যপদ অর্জন করতে পারে নি। ১৯৯৬ সালে এশিয়ান ক্রিকেট কাউন্সিলের সদস্যপদ অর্জন করার পর তারা ১৯৯৬ এসিসি ট্রফি তে অংশগ্রহণ করে। কিন্তু সেই টুর্নামেন্টে তারা কোন সাফল্য অর্জন করতে পারে নি। টুর্নামেন্টে ব্রুনাই গ্রুপ পর্ব থেকেই বিদায় নেয়। এরপর আবার বিরতি দিয়ে, ২০০৪ সাল পর্যন্ত তারা কোন স্বীকৃত আন্তর্জাতিক খেলায় অংশগ্রহণ করে নি। পরবর্তীতে তারা ২০০৬ এসিসি ট্রফি তে অংশগ্রহণ করে। কিন্তু এবারো তারা উল্লেখযোগ্য সাফল্য লাভ করতে ব্যর্থ হয় এবং গ্রুপ পর্ব থেকেই বিদায় নেয়। এরপর ২০১০ সাল পর্যন্ত তারা নিয়মিতভাবেই এশিয়ান ক্রিকেট কাউন্সিল (এসিসি) কর্তৃক আয়োজিত টুর্নামেন্টে অংশগ্রহণ করে। তারা ২০০৯ সালে থাইল্যান্ডে অনুষ্ঠিত এসিসি ট্রফি চ্যালেঞ্জে অংশ নিয়ে ৮ দলের মধ্যে ষষ্ঠ স্থান অর্জন করে। ২০১০ সালে থাইল্যান্ডে অনুষ্ঠিত এসিসি ট্রফি চ্যালেঞ্জে তারা ৮ দলের মধ্যে ৭ম স্থান অর্জন করে। তবে ২০১০ এসিসি ট্রফি চ্যালেঞ্জ টুর্নামেন্ট ছিল ব্রুনাই এর অংশগ্রহণ করা সর্বশেষ কোন টুর্নামেন্ট। এই টুর্নামেন্টের পরে ব্রুনাই আর কোন আন্তর্জাতিকভাবে স্বীকৃত টুর্নামেন্টে বা খেলায় অংশগ্রহণ করে নি। ২০১০ সালের পর এসিসি ট্রফিতে ব্রুনাইয়ের অংশগ্রহণ না করার কারণ ছিল তৃণমূলে ব্রুনাইয়ের ক্রিকেটের পুনর্গঠন। যার অংশ হিসেবে ব্রুনাইতে বিভন্ন স্কুল টুর্নামেন্ট অনুষ্ঠিত হয় এবং এর পাশাপাশি ব্রুনাইয়ের যুব দল বিষয়ক কার্যক্রম চালু ছিল। এছাড়াও আইসিসি ও এসিসি এর সহায়তায় বিশ্ববিদ্যালয় পর্যায়ে ক্রিকেটকে ছড়িয়ে দেয়া ও জনপ্রিয় করার প্রচেষ্টা নেয়া হয়। কিন্তু এর পরও ব্রুনাইয়ে ক্রিকেটের উন্নয়নের লক্ষ্যে গৃহীত এসকল কাজের গতি বজায় রাখা সম্ভব হয় নি। যার বড় কিছু কারণ ছিল প্রয়োজনীয় অবকাঠামোর অভাব, ক্রিকেটের জনপ্রিয়তা কমতে থাকা এবং ক্রিকেট খেলার প্রতি খেলোয়াড়দের অনীহা তৈরি হওয়া। যার ফলস্বরুপ ২০১৪ সালে ব্রুনাইয়ের আইসিসি সদস্যপদ স্থগিত করা হয়। আর সবশেষে ২০১৫ সালে তা সম্পূর্ণরূপে অপসারণ করা হয়। ১৯৯৬: গ্রুপ পর্ব ২০০৬: গ্রুপ পর্ব ২০০৯ চ্যালেঞ্জ: ৬ষ্ঠ স্থান ২০১০ চ্যালেঞ্জ: ৭ম স্থান "ক্রিকেট আর্কাইভ-ব্রুনাই পাতা"। ক্রিকেটআর্কাইভ। ৫ ডিসেম্বর ২০১০। সংগ্রহের তারিখ ৫ ডিসেম্বর ২০১০।  "ব্রুনাই"। এশিয়ান ক্রিকেট কাউন্সিল।  ব্রুনাই কর্তৃক অংশগ্রহণকৃত অন্যান্য ম্যাচ ওয়েব্যাক মেশিনে আর্কাইভকৃত ১৪ সেপ্টেম্বর ২০১৫ তারিখে – ক্রিকেট আর্কাইভ সংগৃহীত ৪ সেপ্টেম্বর ২০১৫ "Brunei's new gameplan"। আইসিসি। ২১ জানুয়ারি ২০১০।  "Brunei cricket goes to school"। আইসিসি। ২১ নভেম্বর ২০১১।
উত্তর কোরিয়ার প্রশাসনিক বিভাগ

উত্তর কোরিয়ার প্রশাসনিক বিভাগ তিনটি স্তরে ক্রমানয়ে গঠিত হয়। এই বিভাগগুলি ২০০২ সালে গঠন করা হয়। অনেক ইউনিট বা বিভাগ দক্ষিণ কোরিয়ার প্রশাসনিক বিভাগের সমতুল্য। দেশটিতে রয়েছে সর্বোচ্চ স্তরে নয়টি প্রদেশ, দুটি সরাসরি শাসিত শহর এবং তিনটি বিশেষ প্রশাসনিক বিভাগ। দ্বিতীয় স্তরের বিভাগ শহরগুলি, কাউন্টিসমূহ, ওয়ার্ড এবং জেলাগুলি। এইগুলি আবার তৃতীয় স্তরের সংস্থায় বিভক্ত: শহর, এলাকা, গ্রাম এবং শ্রমিকের জেলা। উত্তর কোরিয়াতে ব্যবহার করা তিন-স্তরীয় প্রশাসনিক ব্যবস্থাটি প্রথমবারের মতো স্থানীয় সরকারের একটি বৃহৎ পুনর্গঠনের অংশ হিসাবে ১৯৫২ সালে কিম ইল-সুং দ্বারা উদ্বোধন করা হয়েছিল। পূর্বে, দেশটি দক্ষিণ কোরিয়াতে এখনও ব্যবহৃত একটি মাল্টি-লেভেল সিস্টেম ব্যবহার করে থাকত। (ইংরেজি অনুবাদসমূহ আনুষ্ঠানিক নয় কিন্তু আনুমানিক। উত্তর কোরিয়াতে আনুষ্ঠানিকভাবে ব্যবহৃত ম্যাককিন-রেসচারার পদ্ধতি অনুসারে নামগুলি রোমানিজ হয়; সম্পাদকটি ২০০৩ সালের কোরিয়ায় ন্যাশনাল জিওগ্রাফিক মানচিত্রে ব্যবহৃত বানানগুলি দ্বারা পরিচালিত হয়)। কোরিয়া প্রজাতন্ত্রের ৯ টি প্রদেশ (টু; 도, 道) ঐতিহ্যগত প্রাদেশিক অঞ্চল থেকে বেরিয়ে এসেছে, কিন্তু কোরিয়া বিভাগের পর থেকে এটি আরও উপকৃত হয়েছে। প্রদেশ গুলি শহর, গ্রামীণ এবং পাহাড়ী অঞ্চল সহ বৃহৎ এলাকা। দুটি বিশেষ শহর (T'kkpyŏlsi; 특별시, 特別 市) বৃহৎ মহানগর শহর যা তাদের প্রাক্তন প্রদেশ থেকে পৃথক হয়ে প্রথম স্তরের ইউনিট গঠিত হয়েছে। চারটি অন্যান্য শহর সরাসরি অতীতে পদ্ধতিতেই পরিচালিত হয়েছে, কিন্তু পরে তাদের প্রদেশগুলির সাথে পুনর্নির্মাণ করা হয় বা অন্যথায় পুনর্গঠিত করা হয়। দক্ষিণ কোরিয়া এবং অন্যান্য দেশের সহযোগিতামূলক উদ্যোগের জন্য ২০০৩ সালে তিনটি বিশেষ প্রশাসনিক অঞ্চল তৈরি করা হয়েছিল। তাদের মধ্যে এক, সিনুজু বিশেষ প্রশাসনিক অঞ্চল, চীনা বিনিয়োগ এবং এন্টারপ্রাইজের দ্বারা গঠিত ছিল, কিন্তু ২০০৬ হিসাবে বাস্তবায়ন করা হয় না বলে মনে হয়। বিশেষ প্রশাসনিক অঞ্চলে কোনও পরিচিত দ্বিতীয় এবং তৃতীয় স্তরের উপবিভাগ নেই। একটি সম্পূর্ণ তালিকা জন্য উত্তর কোরিয়া দ্বিতীয় স্তরের প্রশাসনিক বিভাগ তালিকা দেখুন। সবচেয়ে সাধারণ দ্বিতীয় স্তরের বিভাগটি কাউন্টি (কুণ; 군, 郡), একটি প্রদেশের মধ্যে ছোট নগরীয় এলাকা বা সরাসরি পরিচালিত শহর। প্রদেশগুলির মধ্যে আরও জনসংখ্যাবিশিষ্ট জেলার শহরগুলি (সি; শাহ, 市) এবং নামফো শহরটি একটি বিশেষ শহর (তিকক্ৎসি; 특급 시, 特級 市)। কিছু প্রদেশে দুটি ধরনের জেলা রয়েছে (কু, চিগু)। সরাসরি নিয়ন্ত্রিত শহরগুলির কেন্দ্রগুলি ওয়ার্ডগুলিতে সংগঠিত হয় (দক্ষিণ কোরিয়ান গু এর সমতুল্য কোয়ুং)। শহরগুলির মধ্যে শহরের গ্রামীণ অংশগুলির দ্বারা গ্রাম সংগঠিত হয় (রি, লি, 里)। কেন্দ্রীয় শহরগুলির অন্তর্গত শহরগুলি আশেপাশে বিভক্ত (টং, 동, 洞) এবং একটি জনসংখ্যার একটি অংশ একটি শহর (Ŭp, 읍, 邑) গঠন করে থাকে। কয়েকটি কাউন্টিতে কর্মীদের জেলারও রয়েছে (রোদংজাজু, রোমারিও, 勞動者 區)। 행정구역 현황 ("Haengjeong Guyeok Hyeonhwang") (Chosun Ilbo) 행정구역 개편 일지 ("Haengjeong Guyeok Gaepyeon Ilji") (Chosun Ilbo) ISO 3166-2:KP, ISO codes for cities, regions, and provinces in North Korea Administrative divisions of South Korea Provinces of Korea NKChosun administrative regions map Administrative regions map, World Food Programme
উরওয়া হুসাইন

উরওয়া তুল উসকা হুসাইন, অধিক পরিচিত তার স্টেজ নাম উরওয়া হক্যান (উর্দু: عروہ حسین‎‎)-এর জন্য, হচ্ছেন একজন পাকিস্তানি ভিজে, মডেল এবং অভিনেত্রী। ২০১৪ সালে মুক্তিপ্রাপ্ত রোমান্টিক কমেডি ধাঁচের না মালুম আফ্রাদ নামক চলচ্চিত্রে তিনি অভিনয় করেছেন, যার মাধ্যমে তিনি চলচ্চিত্রের জগতে অভিষেক করেন। উরওয়া হুসাইন পাকিস্তানের করাচিতে জন্মগ্রহণ করেছেন। পরবর্তীতে তার পরিবার তাকে নিয়ে ইসলামাবাদে চলে আসে, যেখানে তিনি তার শৈশব অতিবাহিত করেন। তিনি সেখানে থাকাকালীন সময়ে বাহরিয়া কলেজ, ইসলামাবাদ থেকে শিক্ষা লাভ করেন। তার বোন হচ্ছেন পাকিস্তানের টেলিভিশন জগতের জনপ্রিয় মুখ, মাওরা হুসাইন, যাকে ২০১৬ সালে মুক্তিপ্রাপ্ত বলিউড চলচ্চিত্র সনম তেরি কসমে দেখা গিয়েছে। কৈশোরকালে ইসলামাবাদে থাকাকালীন সময়ে, উরওয়া একজন থিয়েটার শিল্পী হিসেবে বিভিন্ন নাট্যশালায় কাজ করেছেন। অতঃপর তিনি এআরইয়াই মুসিক চ্যানেলের একজন ভিজে হিসেবে বিভিন্ন অনুষ্ঠানে উপস্থিত হয়েছেন। তার ছোট বোন মাওরার প্রতি তার কন্যোচিত ভক্তির প্রতীক স্বরূপ, যখন তিনি তার ক্যারিয়ার শুরুর পর্যায়ে ছিলেন তখন তিনি তার স্টেজ নাম হিসেবে হক্যানকে গ্রহণ করেছিলেন এবং পরবর্তীতে তার কাছে উক্ত নামটি পরিবর্তন করার সুযোগ সত্ত্বেও তিনি উক্ত নামেই স্থির ছিলেন। ২০১২ সালে এআরইয়াই নেটওয়ার্কে প্রচারিত রোমান্টিক ধাঁচের মেরি লাডলি নাটকে অভিনয়ের মাধ্যমে তিনি অভিনয়ের জগতে প্রবেশ করেন, উক্ত নাটকে তার সাথে আরো অভিনয় করেছেন আহসান খান এবং সজল আলি। পরবর্তীতে তিনি অন্যান্য জনপ্রিয় নাটকে উপস্থিত হয়েছেন যার মধ্যে উল্লেখযোগ্য হলো: কাহি উন কাহি, এবং মাদিহা মালিহা। পরিবারের চাপে থাকা এক মেয়ে যে পরবর্তীতে বাধ্য হয়ে বিবাহ করে এমন কাহিনী নিয়ে নির্মিত নাটক মারাসিমে তার অভিনয় সকলের প্রশংসা কুড়িয়েছে। ২০১৪ সালে মুক্তিপ্রাপ্ত রোমান্টিক কমেডি ধাঁচের না মালুম আফ্রাদ নামক চলচ্চিত্রে তিনি অভিনয় করেছেন, যার মাধ্যমে তিনি চলচ্চিত্রের জগতে অভিষিক্ত হন, উক্ত চলচ্চিত্রে তার বিপরীতে ফাহাদ মুস্তফা, মহসিন আব্বাস হায়দার এবং জাভেদ শেখের মতো অভিনেতারা অভিনয় করেছেন। এই চলচ্চিত্রটি সকলের থেকে ধনাত্মক প্রতিক্রিয়া লাভ করে, এবং সকলে উরওয়ার অভিনয়ের প্রশংসা করে। একতা কাপুর তাকে ২০১৬ সালে মুক্তিপ্রাপ্ত চলচ্চিত্র আজহারে ইমরান হাশমির বিপরীতে অভিনয় করার প্রস্তাব দিয়েছিলেন, কিন্তু তিনি একতাকে জানিয়ে দেন তিনি উক্ত চলচ্চিত্রে অভিনয় করবেন না। তিনি উক্ত চলচ্চিত্রে বিদ্যমান ধৃষ্ট দৃশ্যগুলো করতে অস্বীকৃতি প্রকাশ করেন। উরওয়া হক্যান ২০১৬ সালের ডিসেম্বর মাসে পাকিস্তানের গায়ক এবং অভিনেতা ফারহান সাঈদের সাথে বিবাহ বন্ধনে আবদ্ধ হন। Hassan Choudary (১৯ অক্টোবর ২০১৫)। "Unraveling the mystery: Here's why Mawra and Urwa's surname is 'Hocane'"। The Express Tribune। সংগ্রহের তারিখ ১ জানুয়ারি ২০১৬।  Amna Hashmi (১৯ জুলাই ২০১৫)। "Unravelling Urwa Hocane"। The Express Tribune। সংগ্রহের তারিখ ১ অক্টোবর ২০১৫।  "I am the bad girl in this industry: Urwa Hocane"। DAWN। ২৪ মার্চ ২০১৫। সংগ্রহের তারিখ ১ অক্টোবর ২০১৫।  "Na Maloom Afraad: the game-changer"। The Express Tribune। ১ অক্টোবর ২০১৪।  Saadia Qamar (১ জুন ২০১৫)। "Urwa declines lead role in Bollywood film 'Azhar'"। The Express Tribune। সংগ্রহের তারিখ ৩০ জানুয়ারি ২০১৭।  "Urwa, Farhan say 'qubool hai' at Badshahi Mosque"। ১৬ ডিসেম্বর ২০১৬ – Geo News-এর মাধ্যমে।  ইন্টারনেট মুভি ডেটাবেজ এ উরওয়া হুসাইন ইন্সটাগ্রামে উরওয়া হুসাইন
হাসান কারাজাদায়া

হাসান কারাজাদায়া (জন্ম ২০ অক্টোবর ১৯৭৬) একজন তুর্কি চলচ্চিত্র পরিচালক। ১৯৯৯ সাল হতে তিনি বারোর অধিক চলচ্চিত্র পরিচালনা করেছেন। "সংরক্ষণাগারভুক্ত অনুলিপি"। ২ মে ২০১৮ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৭।  "Hasan Karacadag"। IMDb (ইংরেজি ভাষায়)। সংগ্রহের তারিখ ২০২১-০৩-০৫।
মুস্তাফা আকিনচি

মুস্তাফা আকিনচি (ইংরেজি: Mustafa Akıncı তুর্কি উচ্চারণ: [mustafa akɯnd͡ʒɯ]; জন্ম ২৮ ডিসেম্বর ১৯৪৭) হলেন একজন তুর্কি সাইপ্রিয়টর্স (তুর্কি জাতিগত সাইপ্রাসীয়) রাজনীতিবিদ এবং উত্তর সাইপ্রাসের সাবেক রাষ্ট্রপতি। তিনি ২০১৫ সালের এপ্রিল থেকে ২০২০ সালের অক্টোবর পর্যন্ত এ দ্বায়িত্ব পালন করেন। আকিনচি পেশায় একজন স্থপতি ছিলেন, তিনি ১৯৭৬ সালে ২৮ বছর বয়সে তৎকালীন রাষ্ট্রপতি রউফ ডেনক্টাসের কমিউনাল লিবারেশন পার্টি (টিকেপি) থেকে নিকোসিয়া টার্কিশ মিকনিসিপালিটির মেয়র নির্বাচিত হন। আকিনচি ১৯৯০ সাল পর্যন্ত ১৪ বছর এ পদে অধিষ্ঠিত ছিলেন, এ সময় তিনি শহরের ব্যাপক উন্নয়ন কাজের নেতৃত্বদানের ফলে স্থাপত্যে আগা খান পুরস্কার লাভ করেন। ১৯৮৭ সালে তিনি টিকেপির সেক্রেটারি জেনারেল হিসাবে নিয়োগ পান, একইসাথে আকিনচি ১৯৯৩ থেকে ২০০৯ সাল পর্যন্ত সংসদ সদস্য এবং ১৯৯৯ থেকে ২০০১ পর্যন্ত উপ - প্রধানমন্ত্রী ও স্বরাষ্ট্র মন্ত্রী ছিলেন। ২০০১ সালে মুস্তাফা টিকেপি দলের নেতৃত্ব থেকে বেড়িয়ে আসেন। ২০০৩ সালে তিনি অ্যান্ড ডেমোক্রেসি মুভমেন্ট গঠন করেন এবং এর নেতা নির্বাচিত হন। আকিনচি ১৯৪৭ সালে ২৮ ডিসেম্বর লিমাস্সোলে জন্মগ্রহণ করেন। তিনি মিডল ইস্ট টেকনিক্যাল ইউনিভার্সিটি থেকে স্থাপত্য বিদ্যায় পড়াশুনা করেন। এ বিশ্ববিদ্যালয়েই তার সহধর্মিনী মিরাল আকিনচির সাথে প্রথম দেখা হয়। ১৯৭৩ সালে তিনি সাইপ্রাসে ফিরে আসেন এবং ১৯৭৪ বিয়ে করেন। তাদের প্রথম সন্তান দোজা ১৯৭৫ সালে জন্মগ্রহণ করে। মুস্তাফা আকিনচি ১৯৯৩ থেকে ২০০৯ পর্যন্ত উত্তর সাইপ্রাসের সংসদ সদস্য ছিল। ১৫ এপ্রিল ১৯৯৫ সালে রাষ্ট্রপতি নির্বাচনে আকিনচি অংশগ্রহণ করেছিলেন, সে নির্বাচনে তিনি টিকেপির প্রার্থী ছিলেন এবং ১৪.২৩% ভোট পেয়ে ৪র্থ স্থান অর্জন করেছিলেন। অগ্রজ তিন প্রতিদ্বন্দ্বী ছিলেন সিটিপি প্রার্থী অজকার অজগুর, ইউপিবি প্রার্থী ডার্বিস এরোগলু ও স্বতন্ত্র প্রার্থী রউফ ডেনকটাস। ৩০ ডিসেম্বর ১৯৯৮ সালে আকিনচি উত্তর সাইপ্রাসের স্বরাষ্ট্র মন্ত্রী এবং ডার্বিস এরোগলুর ষষ্ঠ মন্ত্রিসভার উপ প্রধানমন্ত্রী নির্বাচিত হন। আকিনচি হয়ে উঠেছিলেন টিকেপির সর্বোচ্চ নেতা এবং ইউপিবি-টিকেপি জোটের দ্বিতীয় সারির নেতা। মুস্তাফা আকিনচি ২০০৩ সালে সামাজিক পিচ অ্যান্ড ডেমোক্রেসি আন্দোলন নামে নতুন দল গঠন করেন। যার উদ্দেশ্য ছিল সাইপ্রাস নিয়ে জাতিসংঘের আনান পরিকল্পনাকে বাস্তবায়ন করা। মুস্তাফা আকিনচি ২০১৫ সালের ১৩ মার্চ রাষ্ট্রপতি নির্বাচনের জন্য তার নমিনেশন পেপার সফলভাবে জমা করেন। ১৯ এপ্রিল অনুষ্ঠিত নির্বাচনে মুস্তাফা আকিনচি ২৬.৯% ভোটে বিজয়ী হয়, তিনি ২য় ধাপে নিকটতম প্রতিদ্বন্দ্বী প্রাক্তন রাষ্ট্রপতি ডার্বিস এরোগলুকে পরাজিত করেছিলেন, যিনি ২৮.২% ভোট পেয়েছিলেন। আকিনচি ১ম ধাপে পিছিয়ে থাকলেও ২য় ধাপে এগিয়ে যায়, তিনি গড়ে ৬০.৫% ভোট পেয়ে উত্তর সাইপ্রাসের রাষ্ট্রপতি নির্বাচিত হয়েছিলেন। আকিনচি ২০১০ সালে তার নিকোসিয়া তুর্কিশ মিউনিসিপালিটির মেয়রের অভিজ্ঞতা সম্পর্কে বই লিখেন "মেয়র অফিসের ১৪ বছর" (Belediye Başkanlığı'nda 14 yıl)। "উত্তর সাইপ্রাসের নতুন প্রেসিডেন্ট মুস্তাফা আকিনচি"। নয়াদিগন্ত। সংগ্রহের তারিখ ৪ নভেম্বর ২০১৭। [স্থায়ীভাবে অকার্যকর সংযোগ]
রেডিও ফ্রিকোয়েন্সি আইডেন্টিফিকেশন

রেডিও ফ্রিকোয়েন্সি আইডেন্টিফিকেশন (আরএফআইডি) স্বয়ংক্রিয়ভাবে তড়িচ্চুম্বকীয় ক্ষেত্র ব্যবহার করে ট্যাগকৃত কোন বস্তুকে খুঁজে পেতে বা চিনহিত করতে ব্যবহার করা হয়। ট্যাগ বা চিপটিতে ইলেক্ট্রনিক তথ্য সংরক্ষণ করে রাখা হয়। প্রতিটি ছোট চিপ সর্বোচ্চ ২০০০ বাইট তথ্য রাখার ধারণক্ষমতা রাখে। এটি সাধারণত দেখতে ক্রেডিট কার্ডের মত পাতলা হয়ে থাকে। এতে ছোট একটি ইলেকট্রনিক ডিভাইস থাকে, যাতে খুব ছোট একটি চিপ, একটি কয়েল ও অ্যান্টেনা থাকে। "Automatic Identification and Data Collection (AIDC)"। মে ৫, ২০১৬ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১৭।  "আরএফআইডি (RFID) টেকনোলজি কীভাবে কাজ করে - আমাদের ইলেকট্রনিক্স (Beta)"। www.amaderelectronics.com। ২৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৭।
আরিয়ানা সাঈদ

আরিয়ানা সাঈদ হলেন আফগানিস্তানের একজন গায়িকা, গীতিকার এবং টেলিভিশন উপস্থাপক। ২০০৮ সালে তার জনপ্রিয় গান "মাশাল্লাহ"-এর মাধ্যমে তিনি অধিক জনপ্রিয়তা অর্জন করেছেন। এরপর থেকে তিনি প্রতিনিয়ত বিভিন্ন কনসার্ট, টেলিভিশন অনুষ্ঠান, এবং মানব-হিতৈষীমূলক উৎসবে উপস্থিত হয়েছেন। তার এই সকল অনুষ্ঠানগুলো শুধুমাত্র আফগানিস্তানেই নয়, আফগানিস্তানের বাহিরেও প্রচারিত হয়েছিল। ১টিভি আফগানিস্তান চ্যানেলে প্রচারিত অনুষ্ঠান "শব-এ-মসিকি"-এ তিনি উপস্থাপনার দায়িত্ব পালন করেন। একই সাথে তলো টিভি-এ সম্প্রচারিত দ্য ভয়েস (টিভি সিরিজ)-এর আফগানিস্তানের সংস্করণে একজন বিচারকের ভূমিকায় দায়িত্ব পালন করেছেন। অতঃপর তিনি পুনরায় উক্ত অনুষ্ঠানের তৃতীয় আসরে একজন বিচারকের দায়িত্ব পালন করেছেন। আরিয়ানা সাঈদ আফগানিস্তানের কাবুলে জন্মগ্রহণ করেছেন। তার বাবা পশতু ভাষায় কথা বলেন পক্ষান্তরে তার মা দারি ভাষায় কথোপকথন করেন। তার যখন মাত্র ৮ বছর বয়স ছিল তখন তার বাবা মা আফগানিস্তান ত্যাগ করে চলে যায়, এবং তারা পাকিস্তানে গিয়ে বেশ কিছু দিন বসবাস করেন। অতঃপর তার পুরো পরিবার সুইজারল্যান্ডে পাড়ি জমায়। আরিয়ানা সাঈদ বর্তমানে তার মা এবং তার ভাই-বোনদের নিয়ে ইংল্যান্ডের লন্ডনে বসবাস করেন। যখন আরিয়ানা সাঈদের ১২ বছর বয়স তখন তিনি একটি সঙ্গীত বিদ্যালয়ে ভর্তি হন, সেখানে তিনি এক গায়কদলের সাথে বিভিন্ন স্থানে সঙ্গীত পরিবেশন করেন। তিনি এক সাক্ষাৎকারে বলেছেন যে, "যদিও সেটা এতটা দীর্ঘ ছিল না কিন্তু যখন আমি বড় হচ্ছিলাম তখন সেটা আমাকে বুঝতে সাহায্য করেছিল যে আমি কি হতে চাই।" খুব বেশি দিন হয়নি যে আরিয়ানা সাঈদ আফগানিস্তানের অন্যতম প্রধান এন্টারটেইনমেন্ট চ্যানেল ১টিভি (আফগান টিভি চ্যানেল) এর সাথে চুক্তিবদ্ধ হয়েছেন। সেখানে আরিয়ানা সাঈদের অনুষ্ঠান, "সঙ্গীতের রাত্রি"-এ তার গান পরিবেশন এবং বিভিন্ন শিল্পীদের সাথে সাক্ষাৎকার প্রচার করা হয়। এই অনুষ্ঠানটি খুবই সফল হয়েছিল। এই অনুষ্ঠানের ১ম আসর শেষ করে আরিয়ানা সাঈদ পুনরায় তার বাড়ি লন্ডনে ফিরে চলে যান। এরপর আরিয়ানা সাঈদ তলো টিভির সাথে একটি চুক্তি স্বাক্ষর করেন, এবং দ্য ভয়েস অফ আফগানিস্তান অনুষ্ঠানে একজন বিচারকের দায়িত্ব পালন করেন, যেটি হচ্ছে একটি ট্যালেন্ট ভিত্তিক অনুষ্ঠান যেখানে বিচারক না দেখে প্রতিযোগীদের বিচার করে প্রতিযোগিতায় অন্তর্ভুক্ত করেন। পরবর্তীতে তিনি টিভি উক্ত স্টেশনের সাথে কাজ করা চালু রাখেন এবং পরবর্তীকালে তিনি আফগানিস্তানের আরেকটি অনুষ্ঠান "আফগান স্টার"-এ বিচারক হিসেবে দায়িত্ব পালন করার সুযোগ পান। একক গানসমূহ: বিয়া বিয়া মাশাল্লাহ তার্ক আফগান পেশারক গুলে সেব কভার দেলাম তাং আস্ত ইয়া হাবিবি ইয়াল্লা ইয়াল্লা কভার শাব শাবে মাহতাব হাইরানাম জেলওয়া তু বারাইম মোকাদাসি তবাহ তবাহ কভার শাকোকো জান কভার আফগানিস্তান আফগানিস্তান বানু-এ আতাশ নাশীন মাদার-এ-আফগান লাহজা হা আনারাম আনারাম কাহরামান জাশনে টুট (কারসাক) ইয়ার-এ-বামিয়ানি কামাক কামাক খুরশিদ ফর্দা জান আসতাম বি আঘোশ এ তু বিবি শিরীনি (আরিয়ানা ব্যান্ড) "Aryana Sayeed's Biography"। My Opera। http://my.opera.com। সংগ্রহের তারিখ ২২ মে ২০১২।  |প্রকাশক= এ বহিঃসংযোগ দেয়া (সাহায্য) "Aryana's Brief Biography"। Tasvir Afghanistan। http://www.tasvirafghanistan.com/।  |প্রকাশক= এ বহিঃসংযোগ দেয়া (সাহায্য) "Aryana Sayeed: The Glamorous Diva of Live Performance"। Voice of Afghanistan। http://www.thevoiceafghanistan.com/। ৩ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৫ মে ২০১৩।  |প্রকাশক= এ বহিঃসংযোগ দেয়া (সাহায্য) "সংরক্ষণাগারভুক্ত অনুলিপি"। ২ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৭।
ইভেতা মুকুচিয়ান

ইভেতা মুকুচিয়ান (আর্মেনীয়: Իվետա Մուկուչյան, আর্মেনীয় উচ্চারণ: [ivɛˈtɑ mukuˈtʃʰjɑn]; জন্ম: ১৪ অক্টোবর ১৯৮৬) হচ্ছেন একজন আর্মেনিয়ান গায়িকা, গীতিকার, মডেল, অভিনেত্রী এবং সঙ্গীত পরিচালক। তিনি ইয়েরেভানে জন্মগ্রহণ করলেও ১৯৯২ সালে তিনি জার্মানির হামবুর্গে চলে যান। অতঃপর ২০০৯ সালে, ইভেতা মুকুচিয়ান পুনরায় আর্মেনিয়ায় ফিরে আসেন এবং হ্যা সুপারস্টার নামক সঙ্গীত অনুষ্ঠানের চতুর্থ আসরে তিনি প্রতিযোগিতা করার জন্য অডিশন দেন এবং তিনি সেখানে প্রতিযোগিতা করার জন্য উত্তীর্ণ হন। উক্ত অনুষ্ঠানে তিনি ৫ম স্থান অধিকার করতে সক্ষম হয়েছিলেন। ২০১২ সালে, দ্য ভয়েস (টিভি সিরিজ)-এর জার্মানি সংস্করণের ২য় আসরের জন্য অডিশন দেন। একই বছরে তিনি জনপ্রিয় ম্যাগাজিন এস স্টাইল দ্বারা "সেক্সিয়েস্ট আর্মেনিয়ান" উপাধি লাভ করেন। ২০১৬ সালের মে মাসে, ইভেতা মুকুচিয়ান ইউরোভিশন সঙ্গীত প্রতিযোগিতায় আর্মেনিয়াকে প্রতিনিধিত্ব করেন, সেখানে তিনি তার নিজের গাওয়া "লাভওয়েভ" গানটি পরিবেশন করেন। উক্ত প্রতিযোগিতার ফাইনালে তিনি ৭ম স্থান অধিকার করেন। ২০১৬ সালে, ইভেতা মুকুচিয়ান "রান ওয়ে অর গেট মেরিড" নামক চলচ্চিত্রের মাধ্যমে অভিনয় জগতে পদার্পণ করেন। ইভেতা মুকুচিয়ান আর্মেনিয়ার ইয়েরেভানে জন্মগ্রহণ করেছেন (তখন উক্ত অংশটি সোভিয়েত ইউনিয়নের অধীনে ছিল)। তিনি ১৯৮৬ সালের ১৪ অক্টোবর জন্মগ্রহণ করেন। তিনি শিশুকালে ইয়েরেভানের একটি কিন্ডারগার্ডেনে পড়াশুনা সম্পন্ন করেন। তার যখন মাত্র ৬ বছর বয়স অর্থাৎ ১৯৯২ সালে তার পুরো পরিবার জার্মানিতে চলে আসে। তিনি ১৯৯৮ সাল থেকে ২০০৬ সাল পর্যন্ত জার্মানির একটি স্কুলে শিক্ষা লাভ করেন। তার স্কুলটি হামবুর্গে অবস্থিত ক্যাথলিক সাঙ্কট-আন্সগার-স্কুল ছিল। তার শিক্ষা লাভ শেষে তিনি ২০০৯ সালে আর্মেনিয়াতে ফিরে আসেন। তিনি ফিরে এসে জানান যে তিনি বাবা মায়ের পরামর্শের ফলেই তিনি আবার এখানে ফিরে এসেছেন, এবং অতঃপর তিনি তার মাতৃভূমিতে থাকেন যদিও তিনি পুর্বে এই স্থান থেকে নানা প্রতিকূলতার সম্মুখীন হয়েছিলেন। অতঃপর ইভেতা মুকুচিয়ান ইয়েরেভান কমিটাস স্টেট সঙ্গীতবিদ্যালয় থেকে জাজ-ভোকাল শিক্ষা লাভ করা শুরু করেন। তার এক বোন রয়েছে, যার নাম হচ্ছে মারিয়ানা, যিনি হচ্ছেন একজন স্টাইলিস্ট। ইউরোভিশনের পর, তিনি আমেরিকার বেশ কয়েকটি টেলিভিশন অনুষ্ঠানে প্রধান অতিথি হিসেবে উপস্থিত হয়েছেন। তিনি ২০১৭ সালে ইউরোভিশনের জন্য আর্মেনিয়ার জাতীয় সিলেকশনে একজন জুরি সদস্য হিসেবে উপস্থিত হয়েছেন। ২০১৬ সালের ২৫ ডিসেম্বরে, তিনি তার প্রথম ইপি প্রকাশ করেন, যার নাম ইভাভার্স। তার এই ইপিতে সঙ্গীতের বিভিন্ন ধরন প্রকাশ পেয়েছে যার মধ্যে উল্লেখযোগ্য হলো: পপ সঙ্গীত এবং আরএন্ডবি। ইউরোভিশন সঙ্গীত প্রতিযোগিতা Meytarjyan, Liana (৯ নভেম্বর ২০১০)। "hy:Իվետա Մուկուչյան" (আর্মেনিয় ভাষায়)। Bravo.am। সংগ্রহের তারিখ ২৭ ডিসেম্বর ২০১২।  "hy:Իվետա Մուկուչյան" (আর্মেনিয় ভাষায়)। «AV SHOW» Producing Center। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১২।  "Ո՞վ է Իվետա Մուկուչյանի քույր Մարիաննայի ընտրյալը (լուսանկարներ)"। News.am (আর্মেনিয় ভাষায়)। ১ জুন ২০১৬ তারিখে মূল থেকে আর্কাইভ করা। সংগ্রহের তারিখ ৬ মে ২০১৬।  উইকিমিডিয়া কমন্সে ইভেতা মুকুচিয়ান সংক্রান্ত মিডিয়া রয়েছে। অফিসিয়াল ওয়েবসাইট ইন্টারনেট মুভি ডেটাবেজে ইভেতা মুকুচিয়ান (ইংরেজি)